google/wiki40b huggingface dataset:
अवलोकन टनलिंग सूक्ष्मदर्शी यंत्र

आणुविक स्तर पर सतहों को देखने के लिये अवलोकन टनलिंग सूक्ष्मदर्शी यंत्र (अंगरेजी में= Scanning Tunneling Microscope(STM)) एक शक्तिशाली तकनीक है। सन १९८१ में गर्ड बिन्निग और हैन्रिक रोह्रर (आई बी एम ज़्यूरिख़) ने इसका आविष्कार किया जिसके लिये सन १९८६ में इन्हे भौतिकी का नोबेल पुरस्कार दिया गया। यह यंत्र टनलिंग धारा के मापन के आधार पर पदार्थ के अवस्था घनत्व को परखता है। यह 0.1 नैनोमीटर की चौडाई और 0.01 नैनोमीटर की गहराई तक देख सकता है। यह यंत्र ना सिर्फ अति-निर्वात परिस्तिथियों में, बल्कि खुली हवा तथा द्रव एवं गैस के वातावरण में भी काम कर सकता है। साथ ही लगभग शून्य केल्विन से लेकर कुछ सौ डिग्री सेल्सिअस तापमान तक यह काम कर सकता है।.
यह सूक्ष्मदर्शी यंत्र प्रमात्रा टनलिंग के सिद्धांत पर आधारित है। किसी धातु या अर्धचालक की सतह के बहुत पास जब किसी चालक नोक को लाया जाता है, तो इस निर्वात अन्तराल में इलेक्ट्रॉन के बहनें के लिये एक सुरंग (या टनल) बन जाता है। निम्न वोल्टता में इलेक्ट्रॉन की धारा का व्यवहार फर्मी स्तर, Ef, पर नमूने के 'अवस्था के घनत्व' पर निर्भर करता है।. इलेक्ट्रॉन धार के घटबढ़ से प्रतिबिंब बनाया जाता है।
अति-स्वच्छ सतहों और नुकीले नोकों की जरूरत इस तकनीक की कठिनाई है।

टनलिंग

टनलिंग सिद्धांत का जन्म प्रमात्रा यांत्रिकी से होता है। उदात्त यांत्रिकी के तहत, यदि एक वस्तु एक दिवार से टकराए तो वह टकराकर गिर जाता है, पार नहीं जा पाती। जैसे गेंद को दीवार के दूसरी तरफ खडे दोस्त की ओर फैंकें, तो बेहद आश्चर्य होगा यदि गेंद दीवार के आर-पार हो जाये। परंतु ऐसा ही होता है बहुत ही कम द्रव्यमान के वस्तु, जैसे कि इलेक्ट्रॉन, के साथ। ऐसे वस्तु तरंग नुमा होते हैं, इसलिये एक सुरंग (या टनल) सी बन जाती है और इस वस्तु के आर-पार होने की सम्भावना बढ़ जाती है।
टनलिंग का गणित प्रमात्रा टनलिंग में पढें।

प्रक्रिया

नोक को नमूने के समीप लाया जाता है, ताकि यह दूरी तकरीबन 4-7 Ǻ हो, जो आकर्षक (3 से 10Ǻ तक) और विकर्षक (3Ǻ से कम) दूरियों के बीच सन्तुलन की स्थिति होती है। टनल (या प्रमात्रा सुरंग) के बनने के बाद, पैजो़विद्युत अंतरक की सहायता से नोक को ३ दिशाओं में घुमाया जाता है। नोक के पास की सतह के अवस्था के घनत्व के बदलाव से टनल धारा में परिवर्तन आता है। इसके चालन के दो प्रकार हैं - या तो धारा को स्थिरांक रखा जाये, या नोक की दूरी को स्थिरांक रखा जाये।
स्थिरांक धारा प्रणाली में पैजो़विद्युत की सहायता से दूरी का नियन्त्र किया जाता है ताकि धारा में बदलाव ना आये। स्थिरांक दूरी प्रणाली का फायदा यह है कि यह ज्यादा सम्वेदनशील होता है, क्योंकि इसमें स्थिरांक धारा प्रणाली की तुलना में पैजो़विद्युत दूरी को नियंत्रित नहीं करना पडता।

मापयंत्रण

अवलोकन टनलिंग सूक्ष्मदर्शी यंत्र के पुर्जे हैं क्रमवीक्षण नोक, पैजो़विद्युत दूरी नियंत्रण, गाढा नमूने से नोक नियंत्रण, कम्पन अवमन्दन और कम्प्युटर।
प्रतिबिंब की विभेदनशीलता नोक के वक्रता के अर्द्ध व्यास पर निर्भर करता है। नोक के अगर दो सिर हों तो प्रतिबिंब गलत बनता है - नोक में सिर्फ एक अणु होना चाहिये। नोक के लिये आजकल कार्बन नैनोंट्यूब का प्रयोग हो रहा है। टंग्स्टन, प्लाटिनम-इरिडियम और सुवर्ण का भी प्रयोग हो रहा है।
कम्पन अवमन्दन की जरूरत का कारण है Ǻ स्तर पर दूरी को बनाये रखने की जरूरत। इसके लिये चुम्बकिय उत्थापन और आजकल कमानी का प्रयोग भी हो रहा है। आवर्त धारा को कम करने के प्रावधान भी किये जाते हैं।
कम्प्युटर का प्रयोग नोक की दूरी का गणन करनें और प्रतिबिंब प्रोसैसिंग में होता है।

पूर्व आविष्कार

टोपोग्रफाइनर का आविष्कार इन ही सिद्धांतों पर आधारित है, जिसकी अभार-पूर्ति नोबेल कमिटी ने बाद में की।.
बाभनडीह गाँव, इमामगंज (गया)

यातायात

== आदर्श स्थल ==Babhandi shiv temle
विश्व तंबाकू निषेध दिवस

विषय-वस्तु

डब्ल्यूएनटीडी के लिए अधिक एकीकृत वैश्विक संदेश बनाने के लिए प्रत्येक वर्ष, डब्ल्यूएचओ दिन के लिए एक विषय का चयन करता है। यह विषय अगले वर्ष के लिए डब्ल्यूएचओ के तंबाकू संबंधी एजेंडे का केंद्रीय घटक बन जाता है। WHO थीम से संबंधित प्रचार सामग्री के निर्माण और वितरण की देखरेख करता है, जिसमें ब्रोशर, फ़्लायर, पोस्टर, वेबसाइट और प्रेस रिलीज़ शामिल हैं। तम्बाकू मुक्त युवा विषय के लिए 2008 WNTD जागरूकता अभियान के एक भाग के रूप में वीडियो बनाए गए और YouTube पर प्रकाशित किए गए, और पॉडकास्ट पहली बार 2009 में उपयोग किया गया था।
अपने कई WNTD विषयों और संबंधित प्रचार-सामग्री में, WHO "सत्य" के विचार पर जोर देता है। "तंबाकू मारता है, धोखा मत खाओ" (2000) और "तंबाकू: किसी भी रूप में या भ्रामक" जैसे थीम शीर्षक (2006) एक डब्ल्यूएचओ विश्वास को इंगित करते हैं कि व्यक्तियों को तंबाकू की वास्तविक प्रकृति के बारे में गुमराह या भ्रमित किया जा सकता है; 2000 और 2008 के WNTD विषयों के लिए तर्क विपणन रणनीतियों और "भ्रम" को तंबाकू उद्योग द्वारा इस भ्रम के प्राथमिक स्रोत के रूप में पहचाना जाता है। WHO की WNTD सामग्री "तथ्यों" की एक वैकल्पिक समझ प्रस्तुत करती है जैसा कि एक वैश्विक सार्वजनिक स्वास्थ्य परिप्रेक्ष्य से देखा जाता है। डब्ल्यूएनटीडी प्रचार सामग्री सबसे अधिक तंबाकू से संबंधित अनुसंधान और आंकड़ों की "आधिकारिक" व्याख्या प्रदान करती है और एक आम जमीन प्रदान करती है जिससे दुनिया भर में तंबाकू विरोधी तर्क तैयार किए जा सकें। वर्ल्ड नो टोबैको डे 2017 की थीम थी "तंबाकू - विकास के लिए खतरा।" 2018 में, "तम्बाकू दिल तोड़ता है"।
बचपन एक समंदर

कृष्ण शलभ द्वारा रचित प्रसिद्ध बाल साहित्य की पुस्तक।
पूर्वी लेबनान पर्वतमाला

विवरण

पूर्वी लेबनान पर्वतों के दक्षिण में गोलान ऊँचाइयाँ हैं, जो सीरिया और इस्राइल के बीच एक विवादित क्षेत्र है। इस क्षेत्र में इस पर्वतमाला से सबसे ऊँचे पर्वत हैं: २,८१४ मीटर ऊँचा जबल अल-शेख़ (जिसे हर्मन पर्वत भी कहते हैं) और २,६६९ मीटर ऊँचा तलत मूसा। इसके पश्चिम में उत्तर की तरफ़ बेक़आ वादी है और दक्षिण में हासबानी नदी की घाटी है। यह दोनों घाटियाँ इस पूर्वी लेबनान शृंखला को लेबनान शृंखला से अलग करती हैं। पूर्वी लेबनान पर्वतों के पूर्व में सीरिया का पूर्वी पठार है जिसपर उस देश की राजधानी दमिश्क़ स्थित है। उत्तर में यह पर्वतमाला सीरिया के होम्स शहर से ज़रा पहले जाकर ख़त्म हो जाती है।
स्पायरो (शृंखला)

रद्द 3D एनिमेटेड फिल्म

25 अक्टूबर, 2007 को यह घोषणा की थी कि इस फिल्म के अधिकार के लिए स्पायरो ड्रैगन द्वारा खरीदा गया था: द एनीमेशन चित्र कंपनी. डैनियल और स्टीवन अलतीअरे लिखा लिपि, स्क्रिप्ट, जो हाल ही में जारी पर आधारित होने जा रहा था लिखा था द लीजेंड ऑफ़ स्पायरो त्रयी. फिल्म के लिए शीर्षक से जा रहा था: द लीजेंड ऑफ़ स्पायरो 3D (अंग्रेज़ी: The Legend of Spyro 3D) और लॉस ऐन्जेलिस से बनाया की योजना बनाई थी, एनीमेशन के साथ से एक दक्षिण कोरियाई एनिमेशन स्टूडियो द्वारा, आश्चर्य है दुनिया स्टूडियो बगल यूनिवर्सल एनिमेशन स्टूडियो. द्वारा उत्पादित किया जा फिल्म की योजना बनाई थी: जॉन डेविस, दान चूबा, मार्क A.Z. डुपीई, ब्रायन आदमी और ऐश शाह और और वितरित द्वारा विज्ञापित: मखमली ऑक्टोपस बगल में यूनिवर्सल पिक्चर्स के साथ. मार्क A.Z. डुपीई फिल्म का निर्देशन करने जा रहा था। इस फिल्म में मूल के[लिए संयुक्त राज्य अमेरिका और कनाडा के लिए 2009 क्रिसमस पर सिनेमाघरों में रिलीज की योजना बनाई थी, लेकिन यह यह उत्तर अमेरिकी रिहाई के लिए 10 अप्रैल, 2010 तक देरी हुई. लेकिन फिर भी, कि झूठी साबित हो गया था। यह बाद में खुद डैनियल अलतीअरे द्वारा पुष्टि की गई कि फिल्म को आधिकारिक तौर पर दिया गया था द्वारा किए गए फैसले के कारण रद्द कर दिया: एक्टिविज़न. और उस के साथ शुरू कर दिया: द लीजेंड ऑफ़ स्पायरो: डॉन ऑफ़ द ड्रैगन. वह जिस दिशा में एक्टिविज़न करने के लिए लेने का फैसला किया पर बाद में 2011 फरवरी को पता चला था, के रूप में हो: स्काईलैंडर्स: स्पायरोज़ ऐडवेंचर जो स्पायरो शृंखला के दूसरे रिबूट है।
प्रणामम

प्रणामम (मलयालम: പ്രണാമം) भारत से मलयालम भाषा की सर्वाधिक प्रतिभावान कवयित्रियों में से एक नालापत बालमणि अम्मा का काव्य संग्रह है, जो 1954 में पहली बार मलयालम भाषा में प्रकाशित हुआ।
कटिय़ादि उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। चट्टग्राम विभाग में, जनसांख्यिकीक रूप से, इस्लाम के अनुयाई, आबादी के औसतन ९१.१९% है, जोकि बांग्लादेश के तमाम विभागों में अधिकतम् है। शेष जनसंख्या प्रमुखतः हिन्दू धर्म की अनुयाई है।

अवस्थिति

कटिय़ादि उपजिला बांग्लादेश के मध्य में स्थित, ढाका विभाग के किशोरगंज जिले में स्थित है।
काला बाजार

काला बाजार या भूमिगत बाजार या भूमिगत अर्थव्यवस्था वह बाजार है जहाँ सारा वाणिज्य, कराधान (taxation), नियम और व्यापार सम्न्बन्धी नियंत्रण आदि की चिंता किये बिना किया जाता है।
इसे छाया अर्थतंत्र, काली अर्थव्यवस्था और समानान्तर अर्थव्यवस्था भी कहते हैं।
आधुनिक समाजों में भूमिगत बाजार के अन्तर्गत बहुत से क्रियाकलाप आते हैं। काला बाजार उन देशों में कम है जहाँ की अर्थव्यवस्था खुली है। किन्तु जिन देशों में भ्रष्टाचार, नियंत्रण और कड़े नियम हैं वहाँ अधिक मात्रा में कालानाजारी होती है।

बाजार अर्थव्यवस्था

कुछ लोगों का तर्क है कि काला बाजार ही सर्वाधिक मुक्त बाजार है। दूसरे अन्य किसी भी प्रकार से नियंत्रित बाजार विविध प्रकार के अनुचित हस्तक्षेपों से परेशान रहते हैं।
बाज़ार अर्थव्यवस्था का दो विशेष क्षेत्र होता है , जहाँ मूल रूप से मांग व पूर्ति के कारक काम करते है और क्रय – विक्रय की गतिविधियाँ निष्पादित होती है .
दक्षिणेश्वर काली मन्दिर

निर्माण

दक्षिणेश्वर मंदिर का निर्माण सन 1847 में प्रारम्भ हुआ था। जान बाजार की ज़मीन्दार, रानी रासमणि ने स्वप्न देखा था, जिसके अनुसार माँ काली ने उन्हें निर्देश दिया कि मंदिर का निर्माण किया जाए। इस भव्य मंदिर में माँ की मूर्ति श्रद्धापूर्वक स्थापित की गई। सन 1855 में मंदिर का निर्माण पूरा हुआ। यह मंदिर 25 एकड़ क्षेत्र में स्थित है।

प्रांगण

दक्षिणेश्वर माँ काली मंदिर के सामने नट मंदिर स्थित है। मुख्य मंदिर के पास अन्य तीर्थ स्थलों के दर्शन के लिए भक्तजन की भीड़ लगी रहती है। दक्षिणेश्वर माँ काली का मंदिर विश्व में सबसे प्रसिद्ध है। भारत के सांस्कृतिक धार्मिक तीर्थ स्थलों में माँ काली का मंदिर सबसे प्राचीन माना जाता है।
दक्षिणेश्वर माँ काली का मंदिर विश्व में सबसे प्रसिद्ध है। भारत के सांस्कृतिक धार्मिक तीर्थ स्थलों में माँ काली का मंदिर सबसे प्राचीन माना जाता है। 
मंदिर की उत्तर दिशा में राधाकृष्ण का दालान स्थित है। पश्चिम दिशा की ओर बारह शिव मंदिर बंगाल के अटचाला रूप में हैं। चाँदनी स्नान घाट के चारों तरफ शिव के मंदिर हैं। छ: मंदिर घाट के दोनों ओर स्थित हैं। मंदिर की तीनों दिशाएँ उत्तर, पूर्व, पश्चिम में अतिथि कक्ष तथा ऑफिस स्थित हैं। पर्यटक साल में हर समय यहाँ पर भ्रमण करने आ सकते हैं।

मंदिर के समय

मंदिर के खुलने का समयप्रातःकाल 5.30 से 10.30 तक।
संध्याकाल 4.30 से 7.30 तक।
क्षोभ सिद्धान्त

क्षोभ सिद्धान्त (Perturbation theory) के अन्तर्गत कुछ गणितीय विधियाँ आतीं हैं जिनकी सहायता से किसी समस्या का सन्निकट हल निकाला जा सकता है। इसके लिए एक ऐसी समस्या से शुरू किया जाता है जो मूल समस्या से मिलती-जुलती किन्तु सरल हो और जिसका ठीक-ठीक हल पता हो।
अल्बर्तो मोराविया

अल्बर्तो मोराविया इटली के अग्रणी उपन्यासकार थे। इनका जन्म २८ नवंबर १९०७ को रोम में हुआ था। इनकी सर्वाधिक चर्चित रचना 'द कंफर्मिस्ट' थी, जिस के आधार पर १९७० में एक फिल्म भी बनी। इन्होंने अपनी रचनाओं में प्रेम विहिन वासना को दिखाया है। इटली के सामाजिक जीवन का उत्कृष्ट सृजन करने का श्रेय इन्हें प्राप्त है। जिसके कारण विश्व साहित्य जगत में इन्हें एक विशेष स्थान दिया जाता है। 'अ सिक ब्वॉय विंटर' इनका पहला कथा-संग्रह था। १९५३ में उन्हें मेरजोटी पुरस्कार से सम्मानित किया गया।
मेघवन

बादल वन ऊष्णकटिबंधीय और उपोष्णकटिबंधीय इलाकों में सदाबहार गीला वन होता है जिसमें साल के अधिकांश समय बादलों या कोहरे का आवरण चढ़ा होता है जो अधिकतर पेड़ों की ऊँचाई पर छाये रहते हैं। इन वनों में विभिन्न किस्मों की काई की भरमार रहती है और यहाँ ऑर्किड की भी कई प्रजातियाँ देखने को मिलती हैं। यह पहाड़ों की ढलानों में पाये जाते हैं क्योंकि पहाड़ की वजह से बादल नीचे बैठ जाते हैं और इन वनों को उनसे अच्छी ख़ासी नमी उपलब्ध हो जाती है।

स्थानीय मौसम, जो कि समुद्र से दूरी पर निर्भर करता है, यह वन समुद्र की सतह से ५०० से ४००० मी. की ऊँचाई पर पाये जाते हैं। वस्तुतः यह सीमित अक्षांश और ऊँचाई की पट्टी के अंदर ही पनपते हैं। इन वनों में कोहरे के द्रवण के कारण पत्तियों में ओस जमा होती है जो धीरे-धीरे ज़मीन पर टपकती रहती है जिससे धरती को नमी और पेड़ों को पोषण मिलता रहता है। अमूमन इन वनों में सालाना वर्षा ५०० से १०,००० मि.मि. और औसत तापमान ८ से २० डिग्री सेल्सियस होता है। पृथ्वी के वनों का केवल १% हिस्सा ही बादल वन है।

भारत में उत्तर-पूर्वी राज्यों के पहाड़ी इलाकों में बादल वन पाये जाते हैं।
पद्म सम्मान

पद्म सम्मान भारत सरकार द्वारा शासकीय सेवकों व अन्य भारतीयों को किसी भी क्षेत्र में असाधारण और विशिष्ट सेवा के लिए पद्म विभूषण, पद्म भूषण और पद्म श्री नामक पद्म सम्मान (पुरस्कार) प्रदान किए जाते हैं। पद्म पुरस्कारों की सिफारिशें राज्य सरकारों/संघ राज्य प्रशासनों, केन्द्रीय मंत्रालयों/विभागों, उत्कृष्टता संस्थानों आदि से प्राप्त की जाती हैं, जिन पर पुरस्कार समिति द्वारा विचार किया जाता है। पुरस्कार समिति की सिफारिश के आधार पर और प्रधानमंत्री, गृहमंत्री तथा राष्ट्रपति के अनुमोदन के बाद गणतंत्र दिवस की पूर्व संध्या पर इन पद्म सम्मानों की घोषणा की जाती है। परन्तु इस बार सामान्य नागरिकों को ये सम्मान देने की प्रक्रिया में कुछ बदलाव किया गया है।

पुरस्कारों की चयन प्रक्रिया में पारदर्शिता

भारतीय समाचार एजेंसी भाषा द्वारा जारी और नई दिल्ली से एक प्रमुख समाचार पत्र नवभारत टाइम्स में प्रकाशित समाचार के अनुसार केन्द्र सरकार के गृह मन्त्रालय ने पद्म पुरस्कार देने की प्रक्रिया को और अधिक पारदर्शी बनाने के उद्देश्य से आवेदन-पत्र प्रस्तुत करने हेतु संशोधित प्रपत्र जारी किया है। इस प्रपत्र में आवेदक के बारे में मूलभूत सूचनाओं के अलावा कला, खेलकूद, सामाजिक कार्य जैसे क्षेत्रों में उनकी गतिविधियों और सम्बन्धित क्षेत्रों में उनके द्वारा प्राप्त की गयी उपलब्धियों के बारे में आलेख के रूप में जानकारी माँगी गयी है। दो पन्नों का यह आलेख अधिकतम 800 शब्दों में होना चाहिए।
R-श्रेणी क्षुद्रग्रह

R-श्रेणी क्षुद्रग्रह (R-type asteroid) क्षुद्रग्रहों की एक श्रेणी है जो संख्या में कम हैं और क्षुद्रग्रह घेरे के भीतरी भाग में मिलते हैं।

श्रेणी की विशेषताएँ

R-श्रेणी क्षुद्रग्रहों का ऐल्बीडो (चमकीलापन) मध्यम होता है और उत्सर्जन वर्णक्रम (एमिशन स्पेक्ट्रम) में यह V-श्रेणी क्षुद्रग्रहों और A-श्रेणी क्षुद्रग्रहों के दरम्यान का स्थान रखते हैं। इनके वर्णक्रम में १ और २ माइक्रोमीटर के तरंगदैर्घ्य (वेवलेंथ) पर ओलीवाइन और पाइरॉक्सीन की मौजूदगी जतलाने वाला स्पष्ट अवशोषण बैंड (absorption band) मिलते हैं। इसके अलावा ०.७ माइक्रोमीटर से नीचे बहुत लालिमा दिखती है।
१२७६ ईसा पूर्व

१२७६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२७६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
स्वेज़ संकट

स्वेज नहर का राष्ट्रीयकरण

सन् 1956  में मिस्त्र के राष्ट्रपति कर्नल नासिर ने 26 जुलाई 1956 इस्वी में स्वेज नहर का राष्ट्रीयकरण कर दिया तथा ब्रिटेन व फ्रांस की सेनाओ से मिस्र खाली करने का आदेश दिया। इस पर ब्रिटेन व फ्रांस की सेनाओ ने मिस्र पर आक्रमण कर दिया। सुरक्षा परिषद् में रुस ने आक्रमण न रोकने की स्थिति में युद्ध में कूद पड़ने की धमकी दी इस पर ब्रिटेन तथा ने युद्ध बन्द कर दिया संयुक्त राष्ट्र संध के महासचिव हैमर शोल्ड ने एक संयुक्त राष्ट्रीय सेना को मिस्र भेजकर बहाँ शान्ति स्थापित करवायी। तथा 1957  में स्वेज नहर को सभी देशों के जहाजो के आबगमन के लिए खोल दिया गया।
दिल्ली सार्वजनिक पुस्तकालय

दिल्ली सार्वजनिक पुस्तकालय (दिल्ली पब्लिक लाइब्रेरी), पर्यटन एवं संस्कृति मंत्रालय के अधीन एक स्वायत्त संगठन है जो दिल्ली लाइब्रेरी बोर्ड द्वारा शासित तथा भारत सरकार द्वारा पूर्णतः वित्तपोषित है। दिल्ली पब्लिक लाइब्रेरी भारत सरकार द्वारा वर्ष 1951 में यूनेस्को परियोजना के रूप में प्रारंभ हुई थी। इस लाइब्रेरी का उदघाटन भारत के प्रथम प्रधानमंत्री माननीय पंडित जवाहर लाल नेहरू द्वारा पुरानी दिल्ली रेलवे स्टेशन के सामने एक छोटे से पुस्तकालय के रूप में किया गया था।
अब यह दिल्ली के महानगरीय सार्वजनिक पुस्तकालय सिस्टम के रूप में विकसित हो गई है। दिल्ली पब्लिक लाइब्रेरी के क्षेत्रीय पुस्तकालयों, शाखाओं एवं उपशाखाओं, पुनर्वास कालोनी पुस्तकालयों, समुदाय पुस्तकालयों, निक्षेप केद्रों, खेल पुस्कालयों, चल पुस्तकालयों, ब्रेल पुस्तकालय आदि का जाल दिल्ली में सर्वत्र फैला हुआ है। लाइब्रेरी में 14 लाख से अधिक पुस्तकों का संग्रह है जिसमें हिंदी, अंग्रेजी, उर्दू, पंजाबी एवं अन्य भारतीय भाषाओं की अधिकतर समस्त विषयों की पुस्तकें सम्मिलित हैं। पुस्तक एवं समाचार पत्र (पब्लिक लाइब्रेरी) वितरण अधिनियम, 1954 के प्रावधानों के अधीन दिल्ली पब्लिक लाइब्रेरी चतुर्थ प्रापी पुस्तकालय भी है। यह लाइब्रेरी दिल्ली के नागरिकों को नि:शुल्क पुस्तकालय सेवाएं प्रदान करती है। लाइब्रेरी का मुख्य कार्यकलाप पुस्तक परिचालन है। यह लाइब्रेरी बाल पाठकों को भी अपनी सेवाएं प्रदान करती है तथा सांस्कृतिक कार्यकलापों जैसे- भाषण, वाद-विवाद, प्रदर्शनी आदि का भी आयोजन करती है।
लाइब्रेरी की विशिष्ट गतिविधियों में से दृष्टिहीनों एवं बंदियों को पुस्तक सेवा तथा चल पुस्तकालय वाहन द्वारा पुस्तक सेवा प्रदान करना है। दिल्ली पब्लिक लाइब्रेरी भारत की विशालतम तथा दक्षिण पूर्व एशिया की व्यस्ततम पब्लिक लाइब्रेरी है।
सुरेश सरैया

सुरेश सरैया (१९३८-२०१२) क्रिकेट की दुनिया में एक रेडियो क्रिकेट कमेंटेटर के रूप में विख्यात हैं। सरैया १०० से अधिक क्रिकेट टेस्ट मैचों और १५० से अधिक एकदिवसीय क्रिकेट मैचों के कमेंटरी टीम के सदस्य रहे।

जीवनी

१५ अगस्त १९३८ को जन्मे सरैया क्रिकेट प्रशंसकों में अंग्रेजी कमेंटरी के पर्याय के तौर पर जाने जाते थे। सरैया को क्रिकेट के खेल की गहरी समझ थी, मैदान में जारी घटनाक्रम का सूक्ष्म वर्णन स्रोताओं के लिए आँखों देखा अनुभव उपलब्ध कराता था। चार दशकों तक आकाशवाणी के सौजन्य से उन्होंने क्रिकेट का आँखों देखा हाल दर्शकों तक पहुँचाया, जिनमें चार क्रिकेट विश्व कप भी शामिल रहे। १८ जुलाई २०१२ को सुरेश सरैया का निधन हो गया।
 यह जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढ़ाकर विकिपीडिया की सहायता कर सकते है।
रेल गेज

मानक गेज

जो आज मानक गेज कहलाता है, 4 फीट 8½ इंच (1,435 मि.मी.) उसको प्रथम मुख्य-लाइन रेलवे से लिया गया है; जो लिवरपूल एवं मैनचेस्टर रेलवे (L&MR) थी, एवं जिसको ब्रिटिश अभियंता जॉर्ज स्टीफनसन ने कोयला खानों के लिए बनाया था। इसका नाप 4 फीट 8 इंच (1,422 मि.मी.) था। चाहे ये मूल रेल नाप हो, किंतु ना अधिक चौड़ा, ना अधिक संकरा ही था। अतएव इसे मानक अपना लिया गया।

ब्रॉड गेज

मानक गेज या 1,435 मि.मी. (4 फीट 8½ इंच) से चौड़े किसी भी गेज को ब्रॉड गेज कहा गया। रशियन, भारतीय, आयरिश एवं आइबेरियन गेज, सभी ब्रॉड गेज होते हैं। ब्रॉड गेज रेलवे का प्रयोग बंदरगाहों पर क्रेन इत्यादि के लिए भी होता है। इससे बेहतर स्थिरता आती है। साथ ही ये पतले गेजों की अपेक्षा कहीं बेहतर है।

रशियन गेज

रशियन गेज 1,520 मि.मी. (4 फीट 11⅞ इंच) होता है, व विश्व में दूसरा अधिकतम प्रयोगनीय गेज है।

आइबेरियन गेज

स्पेन एवं पुर्तगाल के मुख्य रेलवे जाल छः कॅस्टिलियन फीट (1,672 मि.मी. (5 फीट 5⁵⁄₆ इंच)) तथा पांच पुर्तगाली फीट (1,664 मि.मी. (5 फीट 5½ इंच)) के होते हैं। दोनो गेज पर्याप्त रूप से इतने समान होते हैं, कि इनके बीच रेल आवागमन कर सकतीं हैं। हाल के वर्षों में इन दोनों को व्यवस्थित कर एक मानक गेज, "आइबेरियन गेज" बनाया गया है, जिसे (ancho ibérico या trocha ibérica स्पेनिश, bitola ibérica पुर्तगाली) भाषा में कहते हैं। इसका नाप 1,668 मि.मी. (5 फीट 5⅔ इंच) रखा गया है। हालांकि इस गैर-मानक गेज को अपनाने की मूल वजह फ्रांसीसी हमले से बचाव बताया गया था।.

भारतीय गेज

भारत, बांग्लादेश, पाकिस्तान तथा श्रीलंका ने कई गेजों की भिन्नता होते हुए भी उन्हें अपनाया, जिसमें से 1,676 मिमी (5) सर्वाधिक था। भारतीय रेल ने युनिगेज परियोजना आरंभ की, जिसके अधीन एक व्यवस्थित ढंग से अधिकांश संकरे गेजों को 1,676 मिमी में बदला जा रहा है।

आयरिश गेज

आयरलैंड में रेलवे का मुख्य गेज 5 फीट 3 इंच (1,600 मि.मी.) है। यह कई ऑस्ट्रेलियाई राज्यों में भि मिलता है, जैसे विक्टोरिया, दक्षिणी न्यू साउथ वेल्स, एवं दक्षिणी ऑस्ट्रेलिया।
नैनो-औषधि

नैनो-औषधि (Nanomedicine), नैनोतकनीकी का चिकित्सा के क्षेत्र में उपयोग है।
शीला शर्मा

शीला शर्मा (पूर्व नाम: शीला डेविड) हिंदी और गुजराती सिनेमा में एक भारतीय फिल्म और टेलीविजन अभिनेत्री हैं, जिन्हें नदिया के पार (1982), हम साथ साथ हैं और चोरी चोरी चुपके चुपके के लिए जाना जाता है।
गीत (1970 फ़िल्म)

संक्षेप

कमला (माला सिन्हा) एक सफल मंच कलाकार है, जो अपने विधुर पिता दीनदयाल (नासिर हुसैन) के साथ दिल्ली में रहती है। वह कुँवर शमशेर सिंह (सुजीत कुमार) के स्वामित्व वाली कंपनी में काम करती है। वो उससे शादी करना चाहता है, लेकिन उसे बताने की हिम्मत नहीं जुटा पाता है। ज्यादा काम के बाद, वह अवकाश लेना चाहती है और इसलिए कुल्लू चली जाती है। वहाँ, वह एक स्थानीय चरवाहे, सरजू (राजेन्द्र कुमार) के गीत को सुनती है। वे एक साथ समय बिताते हैं और कमला धीरे-धीरे उस पर मोहित हो जाती है। बाद में वह अपने प्रतिबद्ध शो खत्म करने के लिए दिल्ली लौटती है।
वहाँ, वह कुँवर को अपनी सेवानिवृत्ति के बारे में बताती है, जिसका दिल टूट जाता है। वह अंत में अपनी भावनाओं को व्यक्त करता है और कमला से पुनर्विचार करने के लिए कहता है। कमला उसे बताती है कि वह अब कुछ नहीं कर सकती, हालाँकि वो उससे सहानुभूति रखती है। कुछ दिनों के बाद, सरजू अपनी बहन जानकी (कुमकुम) के साथ अचानक दिल्ली आ जाता है। कमला उसे कुँवर से मिलवाती है, जो पहले से ही सरजू से काफी ईर्ष्या रखता है। वह सरजू को मंच पर उनके साथ प्रस्तुति देना अस्वीकार करता है। लेकिन कमला के सरजू के रूप को बदलने के बाद मंजूरी दे देता है। कमला और सरजू की जोड़ी स्टेज शो करती है और वो काफी पसंद किये जाते हैं। वे लोग व्यवसायी अशोक के साथ जानकी की शादी तय करते हैं। कमला और सरजू भी उसी समय शादी करने का फैसला करते हैं।
लेकिन ईर्ष्या से भरा कुँवर, सरजू को मारने की व्यवस्था करता है। उस दुर्घटना से सरजू बच जाता है, लेकिन सिर में चोट के कारण बोल नहीं पाता। वे जानकी की शादी आयोजित करते हैं और उसे उसके पति के घर भेज देते हैं। कमला, सरजू की देखभाल करती है और उसके ठीक होते ही उससे शादी करना चाहती है। अब कुँवर, कमला के पिता की हत्या कर देता है और सरजू को फँसा देता है। सरजू को अपने पिता के शव के बगल में हाथ में चाकू लिए खड़े देखकर, कमला भी मान जाती ​​है कि उसने मानसिक विकलांगता के कारण उसके पिता को मार डाला। वह उसे उसके बहन के घर भेज देती है, लेकिन सरजू जानकी का घर भी छोड़ देता है। वह मजदूर के रूप में काम करता है जहां उसका मालिक उसे बाँसुरी बजाते हुए सुनता है और उसे रेडियो पर बजाने के लिये आमंत्रित करता है।
कमला एक शर्त पर कुँवर से शादी करने के लिए राजी हो जाती है कि हत्या के आरोप में सरजू को पुलिस के हवाले नहीं किया जायेगा। लेकिन कुँवर, सरजू को पूरी तरह से हटाने की योजना बनाता है और सरजू को मारने के लिए गुंडे भेजता है। सरजू भाग जाता है और फिर से अपनी आवाज निकालने में सफल हो जाता है। वह कुँवर को गिरफ्तार करने के लिए पुलिस लेकर आता है और कमला को सच्चाई का पता चलता है; कि कुँवर उसके पिता का असली हत्यारा है। कमला और सरजू फिर से मिल जाते हैं और कुल्लू चले जाते हैं।
मोहाम्मदपुर उपज़िला

जनसांख्यिकी

यहाँ की आधिकारिक स्तर की भाषाएँ बांग्ला और अंग्रेज़ी है। तथा बांग्लादेश के किसी भी अन्य क्षेत्र की तरह ही, यहाँ की भी प्रमुख मौखिक भाषा और मातृभाषा बांग्ला है। बंगाली के अलावा अंग्रेज़ी भाषा भी कई लोगों द्वारा जानी और समझी जाती है, जबकि सांस्कृतिक और ऐतिहासिक निकटता तथा भाषाई समानता के कारण, कई लोग सीमित मात्रा में हिंदुस्तानी(हिंदी/उर्दू) भी समझने में सक्षम हैं। यहाँ का बहुसंख्यक धर्म, इस्लाम है, जबकि प्रमुख अल्पसंख्यक धर्म, हिन्दू धर्म है। खुलना विभाग में, जनसांख्यिकीक रूप से, इस्लाम के अनुयाई, आबादी के औसतन ८३.६१% है, जबकि शेष जनसंख्या प्रमुखतः हिन्दू धर्म की अनुयाई है। बांग्लादेश के सारे विभागों में, खुलना विभाग में मुसलमान आबादी की तुलना में हिन्दू आबादी की का अनुपात सबसे अधिक है। यह मुख्यतः ग्रामीण क्षेत्र है, और अधिकांश आबादी ग्राम्य इलाकों में रहती है।

अवस्थिति

मोहाम्मदपुर उपजिला बांग्लादेश के दक्षिण-पश्चिमी भाग में, खुलना विभाग के मागुरा जिले में स्थित है।
२५३३ ईसा पूर्व

२५३३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५३३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
अभिलाषा गुप्ता नंदी

अभिलाषा गुप्ता नंदी इलाहबाद की वर्तमान और सबसे युवा महापौर हैं। वो उत्तर प्रदेश के कैबिनेट मंत्री नन्द गोपाल गुप्ता नंदी की धर्मपत्नी हैं।